Gratis passering kostet 320 kroner
svinesundFoto Morten F (Foto: Morten F.Holm)
Bilister raser mot bomselskap. Føler seg lurt.
9. august trodde bilistene det var gratis å passere den gamle brua på Svinesund.
– Det sto skrevet FREE, altså gratis, på skiltene foran bommen, sier Tone Wøien Grønlund til TV 2 hjelper deg.
Les også: – Presser død og djevelskap på små barn
Se også: Hårfine ingredienser
Se også: Vassen og udelikat mais i billigmattest
To måneder etter passeringen fikk hun en regning på 320 kroner.
– Det koster 20 kroner å passere bommen, i tillegg har de gitt meg en straffeavgift på 300 kroner.
– Det var umulig å betale manuelt fordi selve feltet for dette er stengt. Samtidig viste skiltet teksten "FREE". Da føles et urettferdig å bli avkrevd straffegebyr, sier Wøien Grønlund.
Wøien Grønlund ble så opprørt over å måtte betale straffegebyr at hun startet en Facebook-gruppe som hun kalte: «For oss som har fått faktura for ikke betalt bomavgift på Svinesund gml. bro den 9. august 2009 da det var gratis passering!»
Det viste seg raskt at det ikke bare var Wøien Grønlund som hadde fått straffegebyr. Gruppa har nå 33 medlemmer.
Alle vil få pengene refundert
Administrerende direktør i Bro- og tunnelselskapet, Trond Juvik, forklarer via en sms at det var tekniske problemer på Svinesundsforbindelsen etter et lynnedslag den 9. august, og at alle som har kjørt i felt merket gratis selvfølgelig skal få ettergitt tilleggsavgiftene.